kardosdrur/scandi-wiki huggingface dataset:
Troldflagermus

Troldflagermusen (Pipistrellus nathusii) er en flagermus i familien barnæser. Den er knyttet til ældre løvskov og findes ret almindeligt i Danmark. Om sommeren findes den i hule træer, fuglekasser og huse. Den overvintrer lignende steder. Det videnskabelige navn nathusii er givet til ære for den tyske agronom Hermann von Nathusius (1809-1879), der stillede en større samling af flagermus til rådighed for videnskaben.

Udseende og kendetegn 
Den ligner dværgflagermusen og pipistrelflagermusen, men er lidt større. Vingefanget er på op til 25 centimeter, kropslængden mellem 4,5 og 6 centimeter og vægten på op til 10 gram. Pelsen er rødbrun på oversiden og gråhvid på undersiden. Længden af underarmen er 32-37 mm og femte finger 42-48 mm. Hos dværg- og pipistrelflagermus er underamen 28-33 mm og den femte finger er sjældent længere end 41 mm. Desuden er den anden øvre fortand lidt længere end første fortands mindste spids hos troldflagermus, mens den er kortere hos de to andre arter. Den kan også kendes på sit ultralydsskrig. Under jagt benytter den et skrig på 37-44 kHz med en langsommere skrigrate og ofte en staccato-rytme.

Levevis 
Troldflagermusen begynder at jage fra lige efter solnedgang. Den flyver højt, og med store sving. Føden består af flyvende insekter. Man ser den typisk jagende mellem ældre løvtræer over veje i skove og langs skovkanter, ligesom den ofte ses ved søer og åer, dog sjældent langt fra løvtræer.

Troldflagermusen er en langdistanceflyver, der strejfer meget om. Den er f.eks. kendt fra Færøerne og boreplatforme ved de britiske øer. Den foretager desuden store regulære træk. F.eks. er troldflagermus ringmærket i de baltiske lande genfundet i Tyskland, Holland, Belgien, Frankrig, Schweiz og Italien. Flokke af flere hundrede dyr er truffet ved pynter på den sydsvenske kyst.

Udbredelse 
Troldflagermusen findes pletvis i Storbritannien, Portugal, Spanien og Holland, mere sammenhængende i det sydlige Frankrig og nordlige Italien samt i Centraleuropa østpå til Kaukasus.

I Danmark er den udbredt og forholdsvis almindelig i egnede områder i store dele af landet.

Referencer

Eksterne henvisninger 

Småflagermus
Danske arter i Habitatdirektivet
Danmarks pattedyr
Pythagoras kop

En Pythagoras kop er en form for spøg og skæmtartikel i form af en kop. Den er opkaldt efter den græske matematiker Pythagoras, som efter sigende har opfundet den. Koppens udformning gør, at den bliver tømt via et hul i bunden, hvis den bliver fyldt for meget.

Den skulle efter sigende være opfundet af Pythagoras, der gav den til sine elever, så han vidste, at de alle fik lige meget vin. Hvis én tog for meget, ville det hele løbe ud af bunden. På Kreta kaldes den "o kounenos tis dikaiosynis" på græsk, hvilket betyder retfærdighedens kop.

Form og funktion 

En Pythagoras kop ligner en normal kop, bortset fra, at der er en søjle inden i koppen. Søjlen er i midten af koppen over et hul i bunden af koppen. Et lille rør går fra hullet inden i søjlen og næsten helt op i den hule søjle. Søjlen er således også et rør, og den har et lille hul på siden nederst i bunden af koppen. 

Når koppen bliver fyldt, vil væskestande stige i den indvendige del af søjlen efter Pascals lov om forbundne kar. Så længe, væskeniveauet ikke bliver højere end det inderste rør, fungerer koppen normalt. Hvis væskemængden bliver for høj, begynder den at flyde ned i det inderste rør og ud af hullet i bunden. Tyngdekraften skaber der efter en hævert, og al væsken fra koppen flyder op igennem det yderste rør og ned igennem det inderste. Visse moderne toiletter fungerer ved samme princip.

Se også 
 Soxhlet, ekstraktionsudstyr, der benytter samme princip

Noter 

Væskebeholdere
Kleinflaske

Inden for matematik er en kleinflaske et eksempel på en ikke-orientabel overflade; det er en 2D mangfoldighed. Den har kun én overflade, hvorfra man kan bevæge sig hele vejen ind i flasken og ud igen, uden at krydse nogle kanter. Det er således et én-sidet objekt. 

En kleinflaske der skæres over på midten vil resultere i ét højredrejet og ét venstredrejet möbiusbånd.

Kleinflasken blev beskrevet første gang i 1881 af den tyske matematiker Felix Klein. Den blev muligvis først navngivet Kleinsche Fläche ("Klein overflade") og blev så misfortolket som Kleinsche Flasche ("Klein flaske"), hvilket til sidst har gjort, at man har adopteret dette navn på tysk også.

Se også 
 Möbiusbånd

Referencer

Eksterne henvisninger 

 Imaging Maths - The Klein Bottle 
 The biggest Klein bottle in all the world
 Klein Bottle animation: produced for a topology seminar at the Leibniz University Hannover.
 Klein Bottle animation from 2010 including a car ride through the bottle and the original description by Felix Klein: produced at the Free University Berlin.
 Torus Games Free downloadable games for Windows and Mac OS X that highlight the topologies of the Torus and Klein Bottle.
 Klein Bottle, XScreenSaver "hack". A screensaver for X 11 and OS X featuring an animated Klein Bottle.

Geometrisk topologi
Geometriske former
O (Damien Rice album)

O er debutalbummet fra den irske musiker Damien Rice. Det blev oprindeligt udgivet d. 1. februar 2002 i Irland og Storbritannien. Albummet er dedikeret til Rices ven Mic Christopher, der døde efter at have slået hovedet i et fald.

Rice ønskede at udgivet et album, uden om de store pladeselskaber, da han mente, at en kontrakt med et sådant selskab ville kunne tvinge ham til at skifte retning i sin musik uden selv at ville det.

Videoen til sangen "Volcano" nåede ind på VH1s Top 20 Video hitliste i oktober 2003 i USA.

Spor

Referencer 

Album fra Irland
Popalbum fra Irland
Album fra 2002
Folkrock-album
Juan de Anchieta

Juan de Anchieta (født 1462 i Urrestilla, nær Azpeitia, død 30. juli 1523 i Azpeitia, Spanien) var en baskisk komponist aktiv i Kastilien. Han var først lejed af dronning Isabella I af Kastilien og siden af hendes datter, dronning Johanna den vanvittige. År 1518 blev han udnævnt til abbed i Arbos. Anchieta komponeret hovedsagelig hellige og verdslige korværker. Flere af hans værk er blevet publiceret i Monumentos de vel música española, volumenerne I (1941), V (1947) og X (1951).

Referenser 

Komponister fra Spanien
Scharbeutz

Scharbeutz er en by og kommune i det nordlige Tyskland, beliggende under Kreis Østholsten i delstaten Slesvig-Holsten.

Geografi 
Scharbeutz ligger ved Lübeck Bugt nær østersøkysten af Slesvig-Holsten.

Nabokommuner 
 Süsel mod nord
 Sierksdorf mod nordøst
 Timmendorfer Strand mod sydøst
 Ratekau mod syd
 Stockelsdorf mod sydvest
 Ahrensbök mod vest

I Scharbeutz ligger byerne Scharbeutz og Pönitz, kirkebyen Gleschendorf samt landsbyerne Haffkrug, Gronenberg, Klingberg, Sarkwitz, Schulendorf, Schürsdorf og Wulfsdorf.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Østholsten
Sasha Sofie Lund

Sasha Sofie Lund (født 14. januar 1997) er en dansk skuespillerinde.

Filmografi 
 Frode og alle de andre rødder (2008) – Stinne
 Dirch (2011) – Josefine Passer

Serier 
 Mille (2009) – Marie
 Isas Stepz (2010) – Linnea
 Sjit Happens (2013) – Maja
 Ditte & Louise (2015) – Tilde

Eksterne henvisninger 
 

Skuespillere fra Danmark
Octávio Pinto

Octávio Pinto (født 3. november 1890 i São Paulo, død 31. oktober 1950 i São Paulo) var en brasiliansk arkitekt og komponist.

Biografi 
Pinto var en brasiliansk arkitekt som også spillende piano og komponerede klassisk pianomusik. Han studerede piano før Isidor Phillip. År 1922 gifte han sig med pianisten Guiomar Novaes, før hvilken han komponerede mange pianostycken.

Pintos mest spillet værk er Scenas Infantis (barndomsminder), en pianosvit med fem korte afsnit: Corre corre (løb løb), Roda roda (rundt rundt), Marcha soldadhino (marschera lille soldat), Dorme, nene (sov lille ven) og Salta, salta (hoppe hoppe).

Værker 
 Scenas Infantis (barndomsminden), pianosvit, 1932
 Fiesta de Criancas (barnfestival), pianosvit, 1939
 Marcha do Pequeno Polegar (Tummelitens marsch), før piano, 1941
 Improviso, før piano, 1942
 Dança Negreira, før piano, 1945
 Você (du), før sang og piano 
 Prece (bøn), før sang og piano 
 Presente de Natale (julegave), før sang og piano
 Cantiga praiana og Primavera, før sang og piano, til tekster af Vicente de Carvalho

Referencer 

Arkitekter fra Brasilien
Komponister fra Brasilien
Total Drama: Det Dondristige Kapløb

Total Drama: Den Dondristige Kapløb (også kendt som Total Drama: Det Dondristige Kapløb, eller bare Det Dondristige Kapløb), er en spin-off serie til "Total Drama"
, selvom den af mange bliver set som den 7. sæson af Total Drama.

Serien gør grin med det kendte reality-show, The Amazing Race. Reglerne er anderledens end i Total Drama. Hvor Total Drama forgik på en øde ø, forgår dette show som et kapløb. 18 forskellige par skal kæmpe om at komme først til hver deres destination. Det hold, der kommer til sidst, er elimineret. Til sidst står et hold tilbage. De skal deles om en million dollars.

Deltagere 

Det Dondristige Kapløb
Notch-filter

Et notch-filter er et elektronisk filter, der lader de fleste frekvenser passere på nær et smalt frekvensbånd, der filtreres fra. Dvs. der er tale om et særligt smalt båndstopfilter. Et notch-filter er et lavpasled og et højpasled med den samme afskæringsfrekvens koblet sammen. Filtret bruges for eksempel i en radiomodtager i lavfrekvensdelen til at fjerne interferenshyl fra en radiosender, hvis frekvens ligger tæt på den sender, man modtager. Den frekvens, der skal fjernes, kan indstilles. Notch-filtre med fast indstillet frekvens kan findes i radioer. De bliver kaldt bølgefælder. Notch-filtre finder også anvendelse i måleinstrumenter og lydudstyr (for at undgå tilbagekoblingshyl). Typen kan også bruges til at fjerne brum fra elnettet. 

Elektroniske filtre
Bussen (film fra 1961)

Bussen er en norsk komediefilm fra 1961 skrevet, instrueret og produceret af Arne Skouen. Filmen handler om den hjælpsomme buschauffør Thorvald spillet af Leif Juster og hans gamle bus, Gamla. Filmen var en af de mest populære i norske biografer i 1961.

I 1963 blev den indspillet i en dansk udgave instrueret af Finn Henriksen og med Dirch Passer i hovedrollen.

Handling 
Buschaufføren Thorvald driver en lille buslinie i landsbyen. Bussen han kører er fra 1923, og selv er han så gammeldags, at han tager sig tid til at hjælpe folks langs med linjen uden at tage det så nøje med køreplanen. Det irriterer herredskontorchefen grænseløst, for han har fået et tilbud fra et større udenbys busselskab om at overtage linjen med strømlinet materiel og præcis kørsel. Han får herredsstyret med på det, for ingen af dem tør gå imod fremskridtet. Men det tør jordmoderen og lensmannen. De ved hvad Thorvald betyder for store og små. Og da Thorvald stopper med at køre bus, vågner landsbyen til dåd.

Om filmen 
Filmen blev indspillet på Jar i Bærum fra 21. april til midten af juni 1961. Odd Rohde ledede optagelserne, mens Dagfin Akselsen stod for lyden. Alf Prøysen bidrog med to sangtekster til melodier af filmens komponister, Gunnar Sønstevold og Maj Sønstevold.

Filmen blev meget populær og indtjente 346.800 NOK på kun en uge. Ingen film, hverken norsk eller udenlandsk, havde på det tidspunkt indspillet så meget i en tilsvarende periode. Inden udgangen af året havde den indtjent ca. 1,5 mio. NOK.

Bussen som Juster kørte var en Berliet fra 1924, der oprindeligt tilhørte Ekebergbanen. Fra 1928 var den reservebus, og i 1931 blev den afmeldt. I 1960'erne blev den museumsbus, og siden 1983 har den stået udstillet på Sporveismuseet Vognhall 5 i Oslo. I 1983 blev den igen gjort køreklar og vist ved et arrangement i Oslo i juni.

Medvirkende

Noter

Eksterne henvisninger 
 
 Filmfront

Norske film fra 1961
Komediefilm fra Norge
Tæt tørvemos

Tæt tørvemos (Sphagnum compactum) er en art i slægten tørvemos. Den har sin naturlige udbredelse Afrika, Europa, Sibirien, Nordamerika, Sydøstasien, Australien og New Zealand. I Danmark findes den hist og her, hvor levestedet er velegnet, dvs med fuldt lys på hedemoser eller højmoser med surt, stående vand og lavt næringsindhold.

Beskrivelse 
Tæt tørvemos danner tætte og kompakte, hvælvede tuer. Plantens centrale stængel er lysebrun til rent brun og rund i tværsnit. Stængelbladene er små, trekantede og oppustede (sukkulentagtige). Sidegrenene er korte, og grenbladene er udadbøjede og oppustede med en but, bådformet spids. Plantens farve er lysegrøn eller blegt olivengrøn.

Hjemsted 

Tæt tørvemos har hjemme i Afrika, Europa, Sibirien, Nordamerika, Sydøstasien, Australien og New Zealand. Alle steder foretrækker den vedvarende våde voksesteder i fuldt lys og med lavt pH og ringe næringsindhold. I Danmark er den almindelig i hedemoser og højmoser i Vestjylland, mens den kun ses sjældent i resten af landet.

I New Forest sydvest for Southampton er hen mod 10 % af arealet dækket af hedeagtige og vandlidende eller helt vanddækkede partier. Her vokser arten sammen med bl.a. blåtop, brun næbfrø, børstesiv, hedelyng, klokkelyng, liden soldug, liden ulvefod, rundbladet soldug, skebladet tørvemos og tuekogleaks

Galleri

Note 

Tørvemos
Surbundsplanter
Ernst-Gunnar Samuelsson

Ernst-Gunnar Samuelsson (født 20. marts 1923 i Lund, Sverige, død 29. november 1998 i Ålsgårde) var en svensk kemiker, professor ved Veterinær- og Landbohøjskolen i København.

Biografi 
Ernst-Gunnar Samuelsson var født i Lund, Sverige, 1923 som søn til professor Ernst Samuelsson og Gerda von Garreltz. Han tog mejeriingeniør-uddannelse på Landbohøjskolen i Alnarp, Sverige, 1951, en fil. kand. på Lunds universitet 1958 og agronomie licentiat eksamen på Norges Landbrukshøgskole 1962. Han var siden laborator og forsøgsleder på mejeriafdelingen i Alnarp. I 1967 forsvarede Samuelsson sin afhandling for agronomie doktors eksamen ved Lantbrukshögskolan i Ultuna, Sverige, og blev derefter docent i Livsmedelsteknologi ved Lunds Universitet. I 1969 blev han professor ved Veterinær- og Landbohøjskolen i København, hvor han blev til pensioneringen. Han døde 1998 i Ålsgårde.

Videnskabelig forskning 
Samuelsson studerede de kemiske egenskaber i mælk, fløde og smør samt deres effekter på mennesket. Han var den førende internationale forsker om kobber i mejeriprodukter, hvilket er et essentielt sporstof i kosten. Han studerede også ceruloplasmin, det vigtigste kobbertransporterende protein i blodet. Samuelsson studerede også effekterne af pasteurisering på både smag og mælkeallergi.

Bibliografi 
 Samuelsson EG. The copper content in milk and the distribution of copper to some various phases of milk. Milchwissenschaft, 21:335-341, 1966.
 Samuelsson EG. The distribution of copper in milk with some aspects on oxidation reactions of the milk lipids, Berlingska Boktryckeriet, 1967.
 Hanson LÅ, Samuelsson EG, Holmgren J. Detection of caeruloplasmin in bovine milk and blood serum . Journal of Dairy Research, 34:103-107, 1967.
 Samuelsson EG, Vikelsoe J. Estimation of the amount of liquid fat in cream and butter by low resolution NMR. Milchwissenschaft, 26:621-625, 1971.
 Samuelsson EG, Borgström S. Method for protecting milk against flavour deterioration when heat treated. Milchwissenschaft, 28:25-26, 1973.
 Larsen NE, Samuelsson EG. Some technological aspects on fractionation of anhydrous butterfat. Milchwissenschaft, 34, 1979.
 Høst A, Samuelsson EG. Allergic reactions to raw, pasteurized, and homogenized/pasteurized cow milk: a comparison. A double-blind placebo-controlled study in milk allergic children. . Allergy, 43:113-118, 1988.

Referencer 

Personer fra Lund
Ansatte ved Københavns Universitet
Professorer fra Den Kongelige Veterinær- og Landbohøjskole
Stockelsdorf

Stockelsdorf er en kommune i det nordlige Tyskland, beliggende under Kreis Østholsten i delstaten Slesvig-Holsten.

Geografi 
Stockelsdorf ligger lige nord for bygrænsen til Lübeck. Til kommunen hører ud over Stockelsdorf, landsbyerne Arfrade, Curau, Dissau, Eckhorst, Horsdorf, Klein Parin, Krumbeck, Malkendorf, Obernwohlde og Pohnsdorf.

Stockelsdorf ligger ved Landesstraße 332 (tidligere Bundesstraße 206). Fra 1916 til 1967 var der i Stockelsdorf station på jernbanen fra Lübeck til Bad Segeberg.

Freden i Stockelsdorf 
Da i foråret 1534 grevens fejde brød ud, angreb Lübeck holstensk område. Hertug Christian indtog Travemünde og stoppede al Lübecks handel søværts. Det var en alvorlig sag for handelsbyen. Den 18. november 1534 undertegnedes i Stockelsdorf freden i Holsten mellem Danmark og Lübeck. Besættelsen af Travemünde og blokaden af Lübeck skulle ophøre og den af Lübeck i 1532 besatte by Trittau og slottet tilbageleveres.

Noter

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Østholsten
Recke

von der Recke er en tysk adelsslægt, som stammer fra Westfalen. En dansk ikke-naturaliseret gren af denne slægt føres tilbage til officer i den danske hær, Ernst David von der Recke (1719–1773), søn af baron Dietrich Adolph von der Recke (1673–1729), hvis eneste søn, oberst Diedrich Adolph von der Recke (1755–1816), er stamfar til alle slægtens efterkommere. 

Diedrich Adolph von der Recke var udover oberst en berømt landinspektør, som i begyndelsen af 1800-tallet konstruerede en kanal mellem Esrum sø og Kattegat som et led i transporten af brænde fra de store skovområder i Gribskov til København. Blandt hans sønner var ritmester Ernst David von der Recke til Gammel Holtegaard (1785-1836), hvis eneste søn, oberst Johan Zepelin von der Recke (1819-1891), var far til forfatter Ernst von der Recke (1848-1933). En anden søn, kaptajnløjtnant Johan Adolph von der Recke til Valdemarskilde (1787-1861), knyttede sig til den danske adel gennem sit første ægteskab med Henriette Conradine von Kleist, en kusine til Christian Conrad Sophus Danneskiold-Samsøe. Deres søn, gårdejer Frederik Sophus von der Recke (1815-1866), var far til Conradine Dorothea von der Recke (1852-1910), som giftede sig med læge Poul Gjellerup, en bror til forfatter Karl Gjellerup, og hvis datter giftede sig med civilingeniør Knud Estrup, samt en søn, grosserer Carl von der Recke (1850-1930), hvis søn, forretningsmand Hans von der Recke (1885-1960), giftede sig med forfatter Karin von der Recke. Gennem sit andet ægteskab var Johan Adolph von der Recke desuden far til forpagter Carl von der Recke (1834-1905) samt en datter, som giftede sig med filolog Poul Hagerup Tregder.

En anden søn, officer og generalvejinspektør Johan Zepelin von der Recke (1793-1847), var far til forfatter Adolph Recke (1820-1867), som giftede sig med en datter af komponist Hans Christian Lumbye, officer Christian Frederik von der Recke (1832-1888) samt en datter, Charlotte Henriette von der Recke (1830-1897), som giftede sig med stadskonduktør Thorvald Krak. Desuden en datter, Louise Sophie Amalie von der Recke (1795-1884), som giftede med tolder Ernst Melchior Leschly og vsr mor til officer Jens Leschly.

Adelsslægter fra Westfalen
Adelsslægter fra Danmark
Skægflagermus

Skægflagermusen (Myotis mystacinus) er en flagermus i familien barnæser. Det er en af Europas mindste flagermusarter. I Danmark kendes den kun fra Bornholm. Navnet skyldes nogle lange hår og børster på siden af snuden, hvilket den dog har til fælles med andre arter i Myotis-slægten.

Udseende og kendetegn 
Den ligner Brandts flagermus og kan kun adskilles på, at de to forreste forkindtænder i hver side af underkæben er meget uens af størrelse og for hannens vedkommende på, at penisen ikke er fortykket i spidsen. Vingefanget er op til 25 centimeter, kropslængden mellem 4 og 5 centimeter og vægten op til 14 gram. Fra de andre danske Myotis-arter kendes skægflagermusen og Brandts flagermus på den mindre størrelse, de meget mørke ører og flyvehud, den mørkere underside samt på, at vingeflyvehuden når helt ud til tåbasis.

Levevis 
Skægflagermusen begynder at jage senest i skumringen og fortsætter størstedelen af natten. Den har under jagten en stereotyp flugt, der foregår i et begrænset område, idet den ligesom Brandts flagermus f.eks. flyver frem og tilbage langs det samme hegn eller flyver i cirkler i en lysning mellem træerne i længere tid. Føden består af myg, natsommerfugle og biller. Den jager ofte de samme steder som dværgflagermus og har dagopholdssteder på lignende steder som denne. Overvintringen foregår i kældre og kalkgruber, måske også i hule træer og på kølige lofter.

Udbredelse 
Skægflagermusen er udbredt i Europa fra Irland og den nordlige del af den Iberiske Halvø til Østeuropa. I Skandinavien findes den op til 64. nordlige breddekreds. Den findes også i Marokko. Udbredelsen mod øst gennem Asien er endnu ikke klarlagt.

I Danmark findes den kun på Bornholm, hvor den er relativt almindelig.

Referencer

Eksterne henvisninger 

Småflagermus
Danske arter i Habitatdirektivet
Danmarks pattedyr
Svanesang

Svanesang stammer fra ældre tid, hvor man opfattede sangsvanens skrig, som dens klagende sang i dødens stund. I dag bruges ordet også i overført betydning, om den afsluttende fase på et glorværdigt forløb eller en karriere, men især om en digters sidste arbejde.

Referencer 

Folkesagn
Sorttoppet vibe

Sorttoppet vibe () er en brokfugl, der lever i Sahelområdet fra Senegal og Gambia til de østlige kyster af Eritrea, Somalia og Kenya.

Kilder 
 Avibase - the world bird database

Eksterne henvisninger 

Fugle fra Østafrika
Sahelfugle
Viber
Laugesens Have

Laugesens Have er et konferencecenter mellem Videbæk og Spjald i Ringkøbing-Skjern Kommune, som oprindeligt blev etableret som en offentligt tilgængelig park i starten af 1920erne af Lauge Laugesen. Siden er Laugesens Have blevet udbygget i flere omgange.

Historie  
I forbindelse med den massive opdyrkning af den jyske hede i perioden efter krigen i 1864, blev der samlet sten fra de store hedearealer. Disse sten anvendte Lauge Laugesen ved etableringen af Laugesens Have – og stedet udviklede sig til at blive én af de største turistattraktioner i Jylland. Lauge Laugesen besøgte i 1922 kejserhaven i Wien, Wiener Schönbrunn, og denne inspirerede ham til at udbygge Laugesens Have yderligere. Frem mod 1930, får han bygget en pavillon og allieret sig med gartner Petersen fra Spjald.
I perioden fra 1930 og frem til tiden efter 2. verdenskrig har Laugesens Have hver sommer op mod 30.000 gæster.

13. november 1955 dør Lauge Laugesen – 72 år gammel.
To år senere overtages parken af datteren og svigersønnen, Johanne og Gerhard Hülke. Efter fortsat drift af haven vælger ægteparret at sælge parken i 1968 til Erling Heltboe.
Erling Heltboe opførte i 1974 en kursusejendom i parken og drev dette frem til 1981, hvor kursuscentret blev solgt til Dansk Beklædnings- og Textilarbejderforbund.

Laugesens Have i dag 
Efter udvidelser i 1982, 1989 og 2011 er kursuscentret nu på sammenlagt ca. 6.500 etage m2.
I 1998 blev Laugesens Have udskilt som et selvstændigt aktieselskab og er i dag ejet af 3F.
Kursuscentret har i dag besøg af mere end 10.000 gæster årligt, og parken er desuden renoveret, og forsøgt ført tilbage til det oprindelige. Mange stensætninger står således stadig som de oprindeligt er etableret af Lauge Laugesen og gartner Petersen.

Forstander på Laugesens Have har siden 1995 været Søren Elbæk.

I juni 2016 udgives en bog med den samlende fortælling om Laugesens Have.

Kilder

Eksterne henvisninger 
 Officiel hjemmeside

Parker i Danmark
Bygninger, konstruktioner og anlæg i Ringkøbing-Skjern Kommune
Scott Stapp

Scott Alan Stapp (født 8. august 1973) er en amerikansk sanger, sangskriver og musiker, kendt som forsanger og tekstforfatter i bandet Creed, som stiftende medlem . Hans debut soloalbum, The Great Divide, blev udgivet i 2005. Hans andet album , Proof of Life, blev udgivet den 5. november 2013.

Stapp har modtaget flere priser, herunder en Grammy Award for sangen "With Arms Wide Open" og talrige RIAA certificeringer. I 2006 i Hit Parader stod Stapp som den 68. største heavy metal sanger.

Referencer

Eksterne henvisninger 

  

Sangere fra USA
Sangskrivere fra USA